দেহিওয়ালা-মাউন্ট লাভিনিয়া
দেহিওয়ালা-মাউন্ট লাভিনিয়া (সিংহলি: දෙහිවල-ගල්කිස්ස; তামিল: தெஹிவளை-கல்கிசை) হলো ২৪৫,৯৭৪ জন-অধ্যুষিত (২০১২) এবং ২,১০৯ হেক্টর (৫,২১০ একর) এলাকা ব্যাপি বিস্তৃত শ্রীলঙ্কার একটি বড় পৌরসভা । এটি কলম্বো পৌর এলাকার দক্ষিণে অবস্থিত এবং কলম্বো থেকে দেহিওয়ালা খাল দ্বারা পৃথক যা ডিএমএমি-এর উত্তর সীমানা গঠন করেছে। বরুপানা রোড পর্যন্ত এর দক্ষিণ সীমানা এবং ওয়েরাস গঙ্গার খাল ও এর পূর্বের কিছু এলাকা (পেপিলিয়ানা, গঙ্গোদাউইলা এবং কোহুওয়ালা) সহ এর পূর্বের সীমানা গঠিত। সাম্প্রতিক বছরগুলোতে এই শহরে দ্রুত শিল্পায়ন ও নগরায়ন হয়েছে এবং এর জনসংখ্যা ব্যাপক বৃদ্ধি পেয়েছে। এখানে শ্রীলঙ্কার জাতীয় প্রাণিবিদ্যা উদ্যানের অবস্থান, যেটি এশিয়ার অন্যতম বৃহত্তম। কলম্বো সাউথ টিচিং হসপিটাল, কালুবোবিলা এবং কলম্বো এয়ারপোর্ট, রাতমালানা এই এলাকার কিছু গুরুত্বপূর্ণ ভূচিহ্ন। দেহিওয়েলা-মাউন্ট লাভিনিয়া এবং শ্রী জয়বর্ধনপুর কোট্টে কলম্বো শহরের দুটি বৃহৎ শহরতলি কেন্দ্র হওয়ায় এই অঞ্চলের (পশ্চিম প্রদেশ) একটি বৃহৎ শহুরে সমষ্টিক হিসেবে কাজ করে। জমির আবাসিক এবং বাণিজ্যিক ব্যবহারের জন্য শহর থেকে অতিরিক্ত প্রক্ষেপনের ফলে এই শহরতলি কেন্দ্রগুলিতে দ্রুত নগরায়ন ঘটছে। কলম্বো পৌরসভার সাথে দেহিওয়েলা-মাউন্ট লাভিনিয়া এবং শ্রী জয়বর্ধনপুর মিলিতভাবে কলম্বো মহানগর অঞ্চলের মূল এলাকার সবচেয়ে নগরায়িত অংশ গঠন করেছে। দেশের দক্ষিণ উপকূল বরাবর বিস্তৃত গালে রোডের মধ্যস্থলে দেহিওয়ালা এবং মাউন্ট লাভিনিয়ার অবস্থান।